31997R2345
L 326/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2345/97 НА СЪВЕТА
от 24 ноември 1997 година
относно въвеждане на намаление на тарифната ставка, приложима към вноса по тарифната квота в рамките на СТО за някои видове живи животни от рода на едрия рогат добитък
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че Комисията се е задължила, в рамките на Световната търговска организация (СТО), да разкрие годишна тарифна квота от 169 000 глави от някои видове живи животни от рода на едрия рогат добитък; като има предвид, че тарифната ставка, която е приложима към вноса по тази квота се състои от мито от 16 % ad valorem и от специфична сума в размер на 582 ECU на тон;
като има предвид, че Регламент (ЕО) № 2179/95 на Съвета от 8 август 1995 г. за адаптиране, като автономна и преходна мярка, в някои земеделски отстъпки, предвидени в Европейските споразумения и за изменение на Регламент (ЕО) № 3379/94 за откриване и управление на определени тарифни квоти на Общността през 1995 г. за някои земеделски стоки и за бира, за да бъде отчетено Споразумението, сключено в рамките на Уругвайския кръг многостранни търговски преговори (1) и Регламент (ЕО) № 3066/95 на Съвета от 22 декември 1995 г. за въвеждане на определени отстъпки под формата на тарифни квоти на Общността за някои земеделски продукти и за въвеждане на корекции, като автономна и преходна мярка, в някои земеделски отстъпки, предвидени в Европейските споразумения, за да се отчете Споразумението по земеделието, сключено по време на Уругвайския кръг многостранни търговски преговори (2), дават възможност за намаляване на специфичната сума, която се плаща при внос в рамките на тарифната квота от 169 000 глави от някои видове живи животни от рода на едрия рогат добитък, на 399 ECU на тон по отношение на животни, произхождащи от асоциираните страни в Централна Европа; като има предвид, че намалението е приложено спрямо тези страни от 1 юли 1995 г.;
като има предвид, че подобно третиране се предвижда за внос, произхождащ от Естония, Латвия и Литва, считано от 1 юли 1996 г. по силата на Регламент (ЕО) № 1926/96 (3);
като има предвид, че е необходимо, в светлината на международните задължения на Общността в рамките на СТО да се осигури, че вносът от всички страни може да се ползва от намалената в рамките на квотата ставка на митото, когато намалението е било или ще бъде, приложено по отношение на внос от асоциираните страни от Централна Европа и Балтийските държави; като има предвид, следователно, че е необходимо да се предвидят разпоредби за разпростиране на това намаление върху вноса на жив едър рогат добитък от всички страни,
ПРИЕ НАСТОЯЩИЯ РЕГЛАМЕНТ:
Член 1
Всяко намаление на вносното мито, дължимо в рамките на тарифната квота на Общността от 169 000 глави от някои видове живи животни от рода на едрия рогат добитък, с произход от Полша, Унгария, Чешката република, Словакия, Румъния и България, и от Естония, Латвия и Литва, се разпростира върху целия внос по тази тарифна квота, независимо от произхода на животните.
Член 2
Комисията приема подробни правила за прилагането на настоящия регламент съгласно процедурата, предвидена в член 27 от Регламент (ЕИО) № 805/68 на Съвета от 27 юни 1968 г. за общата организация на пазара на говеждо и телешко месо (4).
Член 3
Настоящият регламент влиза в сила на третия ден след деня на публикуването му в Официален вестник на Европейските общности.
Той важи по отношение на внос, за който са издадени лицензи в периода от 1 юли 1995 г. до 30 юни 1997 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 ноември 1997 година.